CHOW เผยโครงการ “อิบารากิ” ในญี่ปุ่น กำลังผลิต 1.20MW เริ่มจำหน่ายไฟฟ้าแล้ว
CHOW เผยโรงไฟฟ้าพลังงานแสงอาทิตย์ในญี่ปุ่น โครงการ “อิบารากิ” กำลังการผลิต 1.20MW เริ่มจำหน่ายไฟฟ้าเชิงพาณิชย์ 10 ก.ย.ที่ผ่านมา ส่งผลมีโครงการโรงไฟฟ้าพลังงานแสงอาทิตย์ที่จำหน่ายเชิงพาณิชย์-รับรู้รายได้ไปแล้วรวม 3 โครงการ กำลังการผลิตราว 8.50MW
14 ก.ย. 2558

บริษัท เชาว์ สตีล อินดัสทรี้ จำกัด (มหาชน) หรือ CHOW ระบุว่า บริษัทได้ลงทุนในโครงการโรงไฟฟ้าพลังงานแสงอาทิตย์ในประเทศญี่ปุ่น มีขนาดกำลังการผลิตประมาณ 18 เมกะวัตต์ ผ่านบริษัทย่อยนั้น ขอเรียนความคืบหน้าในการพัฒนาโครงการว่า บริษัทเริ่มจำหน่ายไฟฟ้าเชิงพาณิชย์ (Commercial Operating Date:COD) จำนวน 1 โครงการ ชื่อโครงการ อิบารากิ ที่ตั้ง จังหวัดอิบารากิ ประเทศญี่ปุ่น กำลังการผลิต 1.20 เมกะวัตต์ วันที่เริ่มจำหน่ายไฟฟ้าเชิงพาณิชย์ 10 ก.ย.58
ทั้งนี้จะส่งผลให้บริษัทมีโครงการโรงไฟฟ้าพลังงานแสงอาทิตย์ที่จำหน่ายเชิงพาณิชย์และรับรู้รายได้ไปแล้วนั้นรวมทั้งสิ้น 3 โครงการ รวมกำลังการผลิตประมาณ 8.50 เมกะวัตต์ สำหรับโครงการที่เหลือนั้น บริษัทยังคงมุ่งมั่นที่จะดำเนินการ COD ให้แล้วเสร็จภายในปี 58 ทั้งนี้บริษัทจะแจ้งความคืบหน้าให้ทราบต่อไป